"Re itse se fa moithuti a kgona go : lemoga le go tlhalosa bokao jwa mafoko mme a dirisiwa ka nepagalo mo mefuteng e mentsi e e farologaneng ya ditlhangwa : dirisa kitso ya botlhokwa jwa ditsela tse dintsi tse di farologaneng tsa mopeleto , melao le melawana mo mafokong a mapwa le / kgotsa a a thata mme morago a ikwalele lenaane la mafoko ao a mopeleto ; dirisa mefuta e e farologaneng ya dikhutswafatso le diakeronimi ka nepagalo ; dirisa dibukafoko le lokwalo thesorase ka tsenelelo go fitlhelela maitlhomo a a farologaneng jaaka go dira dipatlisiso tsa bokao le kapodiso ; dirisa kitso ya dikutu tsa maina , ditlhogo le megatlana go tlhomamisa tiriso le bokao jwa tsa mafoko a mantsi a mapwa mo ditlhangweng ; dirisa bong , bontsi le nyenyefatso ya maina ka tshwanelo ; dirisa matlhaodi le matlhalosi ka nepagalo ; tlhalosa ka mo dipuo di adimanang mafoko ka teng ; farologanya mafoko a a bokaobontsi le makwalwatshwana a go leng gantsi a tshwarisang bothata le go a dirisa ka nepo ; dirisa lefoko le le lengwe boemong jwa polelwana le mefuta ya makaelagongwe le malatodi ka nepagalo . "